বৈষম্য দূরীকরণের ব্যাপারে সাংস্কৃতিক জগতের বাসিন্দা হিসেবে সেই জগতের ভূমিকা নিয়ে একটু বলতেই হয়। আমাদের সিংহভাগ নাটক-সিনেমায় এখনো নারীদের নেতৃত্বের জায়গা তো দূরের কথা একজন পুরুষের পাশে সমান জায়গাও দিতে পারিনি। হয়তো নারীকে সমানভাবে দেখে আমরা অভ্যস্ত না, সে কারণেই। কিন্তু আগেও বলেছি, বৈষম্যের ঐতিহাসিক অভস্ত্যতা এক দিনে বা নিজে নিজেই বিলুপ্ত হয়ে যাবে না। সেটাকে দূর করতে আমাদের বিভিন্ন স্তরে এক হয়ে কাজ করতে হবে। বাসায়, আড্ডায় টেলিভিশন এবং সিনেমার পর্দায়। নারী-পুরুষ এখন সভ্যতার অগ্রযাত্রায় সহযাত্রী। যত দ্রুত আমরা একসঙ্গে পা ফেলে এগোতে পারব, তত দ্রুতই আমাদের সভ্য স্বপ্নগুলো সত্য হবে।